सोनिया 25 जुलाई को बांग्लादेश की यात्रा पर आएंगी  
प्रधानमंत्री मनमोहन सिंह की सितम्बर में यात्रा से पहले संप्रग अध्यक्ष सोनिया गांधी 25 जुलाई को बांग्लादेश का दौरा करेंगी।
प्रधानमंत्री मनमोहन सिंह की सितम्बर में यात्रा से पहले संप्रग अध्यक्ष सोनिया गांधी 25 जुलाई को बांग्लादेश का दौरा करेंगी। विदेश मंत्री दीपू मोनी ने यहां अपने समकक्ष एसएम कृष्णा से बातचीत के बाद कहा,  हम काफी खुश हैं और 25 जुलाई को गांधी के बांग्लादेश आने का इंतजार कर रहे हैं। सूत्रों ने बताया कि बांग्लादेश सोनिया गांधी के दौरे को ऐतिहासिक यात्रा मानता है।  इससे पहले बांग्लादेशी मीडिया ने कहा था कि सोनिया गांधी प्रधानमंत्री शेख हसीना के निमंत्रण पर जुलाई में अपनी यात्रा के दौरान विकलांग और मानसिक रूप से कमजोर बच्चों पर एक विशेष सम्मेलन में शिरकत करेंगी। भारतीय प्रधानमंत्री छह और सात सितम्बर को बांग्लादेश का दौरा करेंगे। इस दौरे से सीमांकन जैसे कई महत्वपूर्ण मुद्दों पर द्विपक्षीय संबंधों में एक नई शुरुआत की उम्मीद है।